
Здравейте, предстои ми връщане на работа след застъпено майчинство, не съм на работа от май 2017 г. Интересува ме мога ли да напусна работа след майчинството и дали ще ми бъдр изплатена полагащата се отпуска за времето, в което съм била в майчинство. Благодаря! 


 

Отпуска след застъпено майчинство
=================================

 

Здравейте, г-жо Димитрова,


няма законова пречка след връщане от майчинство да бъде прекратен трудовият Ви договор.


Съгласно чл. 224 от Кодекса на труда при прекратяване на трудовото правоотношение работникът или служителят има право на парично обезщетение за неизползвания платен годишен отпуск, правото за който не е погасено по давност.  

Погасяването по давност е уредено в чл. 176а КТ.  

огато платеният годишен отпуск или част от него не е ползван до изтичане на две години от края на годината, за която се полага, независимо от причините за това, правото на ползването му се погасява по давност.  

(2) (Изм. – ДВ, бр. 54 от 2015 г., в сила от 17.07.2015 г.) Когато платеният годишен отпуск е отложен при условията и по реда на чл. 176, ал. 1, правото на работника или служителя на ползването му се погасява по давност след изтичане на две години от края на годината, в която е отпаднала причината за неползването му.


Поздрави,  

адв. Николина Митова  

тел. 0898 303092


